|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,****Administraţie şi Minorităţile Naţionale - Comunităţile Naţionale**Bulevar Mihajla Pupina 16, 21000 Novi SadT: +381 21 487 46 14, 487 40 36, 487 43 36ounz@vojvodinа.gov.rs |
|  | NUMĂRUL: 128-454-9 /2023-04 | DATA: 22.02.2023 |

În baza articolului 3 din Regulamentului privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanţarea şi cofinanţarea modernizării infrastructurii instituţiilor de educaţie şi instrucţie elementară şi medie şi instituţiilor din domeniul nivelului de trai al elevilor din teritoriul P.A. Voivodina („Buletinul oficial al PAV”, nr. 7/23 ), raportat la Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, numărul 54/22) , Secretariatul Provincial pentru Educație, Reglementări, Administrație și Minoritățile Naționale - Comunitățile Naționale (în continuare: Secretariatul) publică

**CONCURS**

**PENTRU FINANŢAREA ŞI COFINANŢAREA ELABORĂRII DOCUMENTAȚIEI TEHNICE PENTRU NEVOILE INSTITUŢIILOR DE EDUCAŢIE ŞI INSTRUCŢIE ELEMENTARĂ ŞI MEDIE DIN TERITORIUL PROVINCIEI AUTONOME VOIVODINA PENTRU ANUL 2023**

Concursul se publică pentru suma de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.” nr.: 54/22) și anume pentru finanțarea și cofinanțarea elaborării documentației tehnice pentru nevoile instituțiilor de educaţie şi instrucţie elementară şi medie din teritoriul Provinciei Autonome Voivodina, în cuantum total de **30.000.000,00 dinari** (la nivel de educaţie şi instrucţie elementară **20.000.000,00 dinari,** la nivel de educaţie şi instrucţie medie **10.000.000,00 dinari**.

Sub elaborarea documentației tehnice se subînțelege elaborarea documentației tehnice care, în conformitate cu reglementările juridice pozitive prin care se reglementează domeniile de planificare și construire, este necesară pentru eliberarea actului organului competent prin care se aprobă construirea noilor obiective sau executarea lucrărilor la clădirile existente pe care le folosesc instituțiile de educaţie şi instrucţie elementară şi medie din teritoriul P.A. Voivodina respectiv:

* Soluție conceptuală
* Proiectul conceptual cu elaborări aferente (pentru nevoile eliberării deciziei privind aprobarea pentru executarea lucrărilor - reconstruire, adaptare, asanare);
* Proiectul pentru autorizație de construire cu elaborările aferente;
* Proiectul de executare cu elaborate aferente;
* Proiectul de realizare a obiectivului cu elaborate aferente;
* Descrierea tehnică și inventarierea lucrărilor pentru executarea lucrărilor la întreținere prin investiții;
* Restul documentației tehnice care, în conformitate cu reglementările juridice pozitive prin care se reglementează domeniile de planificare și construire, este necesară pentru realizarea proiectului planificat.

Realizarea obligațiilor financiare se va efectua în conformitate cu solvabilitatea bugetului Provinciei Autonome Voivodina pentru anul 2023.

**CONDIŢIILE CONCURSULUI**

***1.*** *SEMNATARII CERERII*

Semnatarii care au drept să participe la repartizarea mijloacelor sunt școlile de educație și instrucție elementară, școlile de educație și instrucție medie din teritoriul Provinciei Autonome Voivodina, al căror fondator este Republica Serbia, P.A. Voivodina şi unitatea autoguvernării locale.

***2.*** *Criteriile de repartizare a mijloacelor*

Criteriile de repartizare a mijloacelor conform Regulamentului privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea modernizării infrastructurii instituţiilor de educație și instrucţie elementară şi medie din teritoriul P.A. Voivodina sunt:

1. importanța realizării proiectului în raport cu securitatea elevilor, a profesorilor, și a angajaților care folosesc clădirile,
2. importanța realizării proiectului în raport cu asigurarea condițiilor calitative pentru realizarea activității educativ–instructive,
3. justificarea financiară a proiectului,
4. durabilitatea proiectului,
5. importanța locală respectiv regională a proiectului,
6. activitățile întreprinse cu scopul realizării proiectului,
7. sursele asigurate de mijloace pentru realizarea proiectului,
8. suma de mijloace de la închirierea clădirii sau a unei părți a clădirii care s-a plătit în bugetul Provinciei Autonome Voivodina în anul calendaristic precedent în raport cu anul când concursul a fost publicat.

**MODUL DE PREZENTARE A CERERII**

Cererile pentru repartizarea mijloacelor se prezintă pe formularul unic de concurs al Secretariatului Documentația de concurs în întregime se poate prelua începând cu **22.02.2023** pe adresa web a Secretariatului [**www.puma.vojvodina.gov.rs**](http://www.puma.vojvodina.gov.rs)

Cererile se remit prin poştă, pe adresa: Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale cu menţiunea "pentru Concurs – pentru finanțarea elaborării documentației tehnice pentru nevoile instituțiilor de educație și instrucție elementară şi medie din teritoriul Provinciei Autonome Voivodina pentru anul 2023", Bulevar Mihajla Pupina 16, 21000 Novi Sad, sau se prezintă personal, prin predarea la Registratura organelor provinciale ale administraţiei din Novi Sad (în edificiul Guvernului Provincial – parter).

**Anexat cererii la concurs, se prezintă:**

1. **Sarcina proiectului,**
2. **hotărârea consiliului școlar privind demararea activităților în legătură cu realizarea proiectului,**
3. **oferta-devizul pentru elaborarea documentației (colectată din partea societății economice, altei persoane juridice respectiv antreprenorilor înscriși în registrul subiecților comerciali)**
4. **documentația disponibilă de până în prezent pentru realizarea proiectului planificat (dacă există documentația),**
5. **în caz de cofinanțare a se remite dovada privind mijloacele asigurate pentru cofinanțarea documentației tehnice (contract, decizie, extrasul din bugetul unității autoguvernării locale și altele) împreună cu Declarația privind participarea la cofinanțarea documentației tehnice, semnată și sigilată în mod corespunzător (Declarația se remite în formă liberă) și**
6. **în cazul în care semnatarul cererii a plătit în bugetul Provinciei Autonome Voivodina mijloacele de la închirierea construcției sau a unei părți a construcției în anul calendaristic precedent a se remite copia contractului de închiriere și dovada privind plata efectuată (extrasul de la Direcția de Trezorerie).**

**Termenul de prezentare a cererilor la Concurs este 17.03.2023.**

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare, respectiv de a stabili îndeplinirea condiţiilor necesare pentru repartizarea mijloacelor.

Comisia nu va examina:

- cererile incomplete,

- cererile sosite după termenul menționat ca ultima zi de prezentare a cererii la concurs,

- cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs),

- cererile care nu se referă la destinațiile prevăzute prin concurs,

- cererile Beneficiarilor care în anul calendaristic precedent nu au respectat dispozițiile Contractului privind repartizarea mijloacelor din bugetul P.A.V.;

- cererile Beneficiarilor care în anul calendaristic precedent nu au justificat mijloacele repartizate din bugetul provincial al Provinciei Autonome Voivodina prin rapoartele financiare și narative.

Rezultatele Concursului vor fi publicate pe pagina de internet a Secretariatului.

**Persoanele interesate pot primi la Secretariat informaţii suplimentare cu privire la realizarea Concursului, la numerele de telefon 021/487 46 14, 487 16 36 , 487 43 36.**

 Secretarul provincial

 Zsolt Szakállas